Canḍhi Miyono

Canḍhi Miyono otabâ Canḍhi Kayen panèka situs canḍhi sè acorak Hindu, bâḍâ è Pedukuhan Miyono, Dhisah Kayen, Kacamadhân Kayen, Kabuphatèn Pati, Jhâbâ Tengnga. Situs panèka palèng dhimèn ètemmo è taon 2009 nalèkana masyarakat è sakitar dhimèn anguro' tana ghâbây abangon pondasi masjhit è sakitarra kompleks makam Ki Ageng Dharmoyono bân Makam Empu Sombro. Ètemmo sèttong sosonân bhâṭâ sè rajâ bân ghi' rampa, sè ḍhâddhi sabâb èlakonè ekskavasi dâ' budhi. Papangghi panèka pas èlaporraghi ḍâ' instansi sè terkait tamaso' Dinas Kebudayaan Kabuphatèn Pati, Balai Pelestarian Peninggalan Purbakala, bân Balai Arkeologi Yogyakarta ka'angghuy èrisèt lebbi ḍâlem kaangghuy sajârâ bân karakteristik situs kasebbhut.

 Artè Pentèng Papangghiyân Canḍhi Miyono 
Papangghiyân Canḍhi Miyono ghâḍhuwan artè sè pentèng ḍâlem kajiyân sajârâ Jhâbâ Tengnga amarghâ pan-berâmpan faktor. Situs panèka èyangghep mènangka sala sèttong bhuktè arkeologis palèng towa sè nunda'aghi maso'na pangaroh kabhuddhâjâ'ân bân agâma Hindu dâri Inḍia dâ' daèra Pante Ḍâjâ Jhâbâ Tengnga è dâlem bâkto abâd ka-7 kantos ka-9 Masèhi. Papangghi panèka aberri' data anyar kaangghuy mahami pola panyebbhârân kabhuddhâjâ'ân Inḍia è Nusantara, khosossa è jhâlân pasèsèr ḍâjâ Jhâbâ.

Lokaṣi sè strategis Canḍhi Miyono è pante ḍâjâ Jhâbâ Tengnga adukung teori jhâ' daèra pasèsèr ghânnika ghâḍhuwân perran mènangka pènto maso' otama pangaroh Hindu-Buddha dâ' ḍâlem tana Jhâbâ.

 Sombher